Piet Velthuizen. Piet Velthuizen (; 1986-yil 3-noyabrda tugʻilgan) — gollandiyalik darvozabon. 2008-yilgi yozgi Olimpiya oʻyinlarida Gollandiya terma jamoasida qatnashgan. Klublardagi faoliyati. Vitesse. Velthuizen Vitessedagi debyutini 2006-yil 31-dekabrda Villem IIga qarshi oʻyinda (2:2) o‘tkazgan. Sky Sports maʼlumotlariga koʻra, 2008-yilda Yevropadagi eng istiqbolli darvozabonlar qatoriga kirgan. 2007—2008-yilgi mavsumda „Vitess“ning asosiy jamoasiga oʻtib, shartnomasini 2011-yilgacha uzaytirdi. Hércules. 2010-yilning yozida Velthuizen Ispaniyaning Hércules jamoasiga 800 000 yevro evaziga qoʻshildi. Darvozabon klub bilan barcha musobaqalarda bor-yoʻgʻi 5 ta oʻyin oʻtkazdi. Vitessega qaytish. Ispaniyadagi bir mavsumdan soʻng, Velthuizen yana Vitessga qoʻshildi yana asosiy darvozabonga aylandi. Hapoel Haifa. 2016-yilda Velthuizen Hapoel Haifaga qoʻshildi. Klubning asosiy darvozaboni boʻldi, oʻsha mavsumda ligada 8-oʻrinni egallashdi Omonia Nicosia. 2017-yil 17-iyulda Velthuizen Kipr birinchi divizioni vakili Omonia Nicosia klubi bilan shartnoma imzoladi. 2018-yilning 1-yanvarida 9 oʻyindan soʻng shartnomasini bekor qildi. AZ Alkmaar. Ikki mavsumdan soʻng Velthuizen ona vataniga qaytib, 2018-yil 28-avgustda AZ Alkmaarga qoʻshildi. Oʻsha mavsumda maydonga tushmadi va mavsum oxirida erkin agent boʻldi. Telstar. 2020-yil 10-fevralda, yetti oylik klubsiz qolganidan so‘ng, Eerste diviziyasi vakili Telstarga qo‘shildi. Mavsum oxirida klubni tark etdi. Fortuna Sittard. 2021-yil 26-fevralda Velthuizen Fortuna Sittardga yarim mavsumlik shartnoma asosida qoʻshildi. Klubdagi debyutini ikki kundan keyin Groningenga qarshi oʻyinda oʻtkazdi. Xalqaro faoliyati. Velthuizen Gollandiya terma jamoasiga birinchi chaqiruvni 2008-yilning 21-martida Avstriyaga qarshi oʻrtoqlik oʻyiniga oldi. 2009-yil 5-sentabrda Yaponiyaga qarshi o‘rtoqlik o‘yinida Michel Vormning o‘rniga 2-taymda maydonga tushgan holda milliy terma jamoadagi debyutini o‘tkazdi. 3:0 hisobidagi g‘alabada o‘z darvozasi daxlsizligini saqlab qolishga muvaffaq bo‘ldi. 2008-yilgi yozgi Olimpiya oʻyinlari. Foppe de Haan 2008-yilda Pekinda (Xitoy) boʻlib oʻtadigan Olimpiada oʻyinlari uchun Velthuizenni terma jamoaga kiritgan.